Cosatu kanselleer Werkersdag-toesprakePres. Jacob Zuma tydens die Vryheidsdagvieringe op 27 April 2017 in KwaZulu-Natal (Foto: GCIS) Die vakbondfederasie Cosatu het alle toesprake by sy hooffunksie in Bloemfontein om Werkersdag te vier, gekanselleer. Pres. Jacob Zuma sou Maandagmiddag die skare toespreek, ondanks minstens drie Cosatu-filiale wat dit duidelik gemaak het dat hulle nie wil hê die president moet praat nie, aangesien dit teenstrydig sal wees met die vakbondfederasie se versoek dat hy moet bedank. EWN berig Zuma het te midde van chaos by die vieringe opgedaag en lede van Cosatu het hom uitgejou. Volgens EWN is Sdumo Dlamini, president van Cosatu, en Naledi Pandor, lid van die nasionale uitvoerende raad van die ANC ook uitgejou. Pro- en anti-Zuma-groepe het met mekaar begin baklei en die vakbondfederasie het besluit om die toesprake te kanselleer.